钦定古今图书集成/明伦汇编/交谊典/第056卷 > 《陪诸贵公子丈八沟携妓纳凉晚际遇雨二首》
## 钦定古今图书集成/明伦汇编/交谊典/第056卷 > 《陪诸贵公子丈八沟携妓纳凉晚际遇雨二首》

前人

落日放船好，轻风生浪迟。竹深留客处，荷净纳凉时。
公子调冰水，佳人雪藕丝。片云头上黑，应是雨催诗。
雨来霑席上，风急打船头。越女红裙湿，燕姬翠黛愁。
缆侵堤柳系，幔卷浪花浮。归路翻萧飒，陂塘五月秋。